|  |  |  |
| --- | --- | --- |
| Tantárgy neve: **Magyarország terepgyakorlat** | **Kódja:**  **LMT\_FD103G2** | **Kreditszáma:**  **2** |
| A tanóra típusa[[1]](#footnote-1): **gyakorlat** és száma: **12 óra/félév** | | |
| A számonkérés módja (koll./gyj./egyéb[[2]](#footnote-2)): **gyakorlati jegy** | | |
| A tantárgy tantervi helye (hányadik félév): **2.** | | |
| Előtanulmányi feltételek *(ha vannak)*: **-** | | |
| **Tantárgyleírás**: | | |
| **A tantárgy tanításának alapelvei és céljai:**  A Magyarország terepgyakorlat célja, hogy integrálja a természet- és társadalomföldrajzi ismereteket, bemutassa a népesség eloszlásában, a települések helyzetében, a mezőgazdaság földhasználatában, az ipar telephelyeinek elhelyezkedésében, a szociáleográfiai mintázottságban számos természet és társadalmi tényező együttes hatását.  A terepgyakorlat célja továbbá hazánk egy kiválasztott középtájának, történeti-kulturális régiójának komplex földrajzi bemutatása, és a geográfiai szemlélet a gyakorlati életben való hasznosíthatóságának a szemléltetése.  **A tantárgy főbb tematikai csomópontjai:**  A terepgyakorlatot felváltva az Észak és Dél-Dunántúlra tervezzük, melynek során megszerzett információk elmélyítik és életszerűvé, gyakorlatközpontúvá teszik a hallgatók ismereteit és a földrajzi ismeretanyag mellett történelmi, néprajzi, kulturális, gazdasági, ökológiai ismereteket nyújtanak, elmélyítik a hallgatók nemzeti önismeretét. A terepgyakorlatok során a bejárt régiók karakterének megfelelően tematikus súlypontokat, témákat és feldolgozási szempontokat jelölünk ki. Így a középtájak, kistérségek természeti adottságairól, tájtényezőiről és természeti értékeiről, történeti földrajzáról, városfejlődéséről, gazdaságáról gyűjtenek adatokat a hallgatók. A terepbejárás során mód nyílik egyes kistérségek komplex helyzetelemzésre (foglalkoztatottsági helyzet, beruházások, ipari parkok, térségfejlesztési pályázatok, infrastruktúra-fejlesztés stb.). A városi térségekben a lakóparkok kiépülése, a szuburbanizáció, a városkörnyéki kereskedelmi, szolgáltató, logisztikai övezetek kiépülése, az autópálya építések dinamizáló hatásai és a környezeti kockázatok kínálnak feldolgozásra érdemes témákat. A rurális térségekben az elnéptelenedés, pauperizáció, a roma lakosság integrációs nehézségei és diszkriminációja, a mezőgazdaság helyzete, a földhasználat változásai, a (kultúr)tájvédelem, a környezetgazdálkodás, a természeti és kulturális öröksége védelme, a falusi- és ökoturisztikai kezdeményezések, az üdülőfaluk kialakulása jelentenek lehetséges feldolgozandó témákat.  **Módszerek:** Közös szakmai kirándulás, csoportos munka egyéni feladatokkal, tanári magyarázatokkal, vizuális dokumentáció és jegyzetek készítése | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| * Beluszky P. 2003. Magyarország településföldrajza (Általános rész), Dialóg Campus Kiadó, Budapest-Pécs * Enyedi Gy. – Horváth Gy. (szerk.) 2002.Táj, település, régió. Magyar Tudománytár. − MTA Társadalomkutató Központ, Kossuth Kiadó, Budapest * Frisnyák S. 1990. Magyarország történeti földrajza, Tankönyvkiadó, Budapest * Juhász Á. 1983. Évmilliók emlékei. −Gondolat Kiadó, Budapest * Láng I. – Bedő Z. – Csete L. (szerk.) 2003. Növény, állat, élőhely. Magyar Tudománytár. − MTA Társadalomkutató Központ, Kossuth Kiadó, Budapest * Mészáros E. – Schweitzer F. (szerk.) 2002. Föld, víz, levegő. Magyar Tudománytár. − MTA Társadalomkutató Központ, Kossuth Kiadó, Budapest | | |
| **Tantárgy felelőse** (*név, beosztás, tud. fokozat*)**:**  **Dr. Tóth Antal PhD főiskolai docens** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:**  **Dr. Kajati György PhD adjunktus** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)